open-index/open-wikipedia-markdown huggingface dataset:
Μαγνητική πυξίδα

[μικρογραφία|Στρατιωτική πυξίδα που χρησιμοποιήθηκε κατά τον [Α΄ Παγκόσμιος Πόλεμος|Α΄ Παγκόσμιο Πόλεμο]]
Η **μαγνητική πυξίδα** είναι ο πιο γνωστός τύπος πυξίδας. Λειτουργεί ως δείκτης στον "μαγνητικό βορρά", τον τοπικό μαγνητικό μεσημβρινό, επειδή η μαγνητισμένη βελόνα στην καρδιά της ευθυγραμμίζεται με την οριζόντια συνιστώσα του μαγνητικού πεδίου της Γης. Το μαγνητικό πεδίο ασκεί ροπή στη βελόνα, σπρώχνοντας το βόρειο άκρο ή τον πόλο της βελόνας περίπου προς τον βόρειο μαγνητικό πόλο της Γης και τραβώντας το άλλο προς το Νότιο μαγνητικό πόλο της Γης. Η βελόνα είναι τοποθετημένη σε σημείο περιστροφής χαμηλής τριβής, ενώ σε καλύτερες πυξίδες τοποθετείται σε ρουλεμάν για να μπορεί να γυρίσει εύκολα. =

Στην πλοήγηση, οι κατευθύνσεις σε χάρτες εκφράζονται συνήθως με αναφορά σε γεωγραφικό ή αληθινό βορρά, την κατεύθυνση προς τον Γεωγραφικό Βόρειο Πόλο, τον άξονα περιστροφής της Γης. Ανάλογα με το πού βρίσκεται η πυξίδα στην επιφάνεια της Γης, η γωνία μεταξύ του αληθινού βορρά και μαγνητικού βορρά, γνωστή και ως μαγνητική απόκλιση, μπορεί να ποικίλει ευρέως ανάλογα με τη γεωγραφική θέση. Στους περισσότερους χάρτες δίνεται η τοπική μαγνητική απόκλιση, ώστε να επιτρέπεται στον χάρτη να προσανατολίζεται με μια πυξίδα παράλληλη προς τον αληθινό βορρά. Η θέση των μαγνητικών πόλων της Γης αλλάζει αργά με το χρόνο, η οποία αναφέρεται ως γεωμαγνητική κοσμική παραλλαγή. Αυτό σημαίνει ότι πρέπει να χρησιμοποιηθεί ένας χάρτης με τις τελευταίες πληροφορίες απόκλισης.  Ορισμένες μαγνητικές πυξίδες περιλαμβάνουν μέσα για τη χειροκίνητη αντιστάθμιση της μαγνητικής απόκλισης, έτσι ώστε η πυξίδα να δείχνει πραγματικές κατευθύνσεις.

## Παραπομπές


Κατηγορία:Γεωγραφία
Άγιος Ηλίας Αιτωλοακαρνανίας

Ο **Άγιος Ηλίας** είναι πεδινός οικισμός του νομού Αιτωλοακαρνανίας σε υψόμετρο 120 μέτρων.

## Γεωγραφία - Αξιοθέατα
Ο Άγιος Ηλίας βρίσκεται δυτικά της λιμνοθάλασσας Αιτωλικού και ανατολικά του Αχελώου ποταμού. Το χωριό είναι κτισμένο σε μια σειρά λόφων κατάφυτων από ελιές συνέχεια με το χωριό Σταμνά (βόρεια) και μέσα από αυτό διέρχεται η επαρχιακή οδός Πενταλόφου - Σταμνάς. Απέχει 11 χλμ. ΒΔ. από το Αιτωλικό και 22 χλμ. ΒΔ. από το Μεσολόγγι. Στα νότια του χωριού βρίσκεται το εξωκλήσι του Αϊ Ηλία με θέα στα ανατολικά το Αιτωλικό, το Μεσολόγγι μέχρι και την Πάτρα, ενώ στα δυτικά την ευρύτερη περιοχή του Νεοχωρίου μέχρι το Ιόνιο πέλαγος. Αξιόλογα αξιοθέατα  είναι η   εκκλησία της Κοίμησης της Θεοτόκου, το εξωκλήσι του Ταξιάρχη και η η παραλία του χωριού στη λιμνοθάλασσα  πλημμυρισμένη από όστρακα.

## Ιστορία
Στην περιοχή υπάρχουν αρκετά ίχνη αρχαίας κατοίκησης με πιο σημαντικά τα ίχνη οχύρωσης (ακρόπολη) που βρίσκονται επάνω στο λόφο του Αγίου Ηλία σε υψόμετρο 213,62 μέτρα. Πιθανολογείται ότι πρόκειται για την αρχαία  Ιθωρία για την οποία αναφέρονται οι ιστορικοί Πολύβιος και Στράβων. Η θέση της αποτελούσε στρατηγικό σημείο ελέγχου των κυριοτέρων περασμάτων τόσο των γύρω Αιτωλικών οχυρώσεων όσο και των Ακαρνανικών. Η αρχαία Ιθωρία καταστράφηκε το 219 π.Χ. από το Φίλιππο Ε' της Mακεδονίας (Πολύβιος, 2.64.9). Αξιοσημείωτοι είναι οι πέντε θολωτοί Μυκηναϊκοί τάφοι (ένας  κάτω από στην εκκλησία της Κοίμησης της Θεοτόκου στην πλατεία του χωριού, δεύτερος στη τοποθεσία "Σερεμέτι" και οι υπόλοιποι στη τοποθεσία "Μαραθιά"). Σε κοντινή περιοχή, την "Κόκκινη Σπηλιά", από την εφορεία Παλαιοανθρωπολογίας - Σπηλαιολογίας έχουν αποκαλυφθεί κατάλοιπα από ανθρώπινη χρήση του σπηλαίου της Νεολιθικής περιόδου, δηλαδή του 5.000 π.Χ. περίπου.

## Διοικητικά
Ως οικισμός αναφέρεται επίσημα στο ΦΕΚ 19Α-07/12/1835 το 1835 να προσαρτάται στον τότε δήμο Ωλενείας. Το 1912 συστάθηκε κοινότητα Αγίου Ηλία με έδρα τον οικισμό. Σύμφωνα με το πρόγραμμα ''Καλλικράτης'' αποτελεί την τοπική κοινότητα Αγίου Ηλία που υπάγεται στη δημοτική ενότητα Αιτωλικού του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 170  κατοίκους. Η τοπική κοινότητα Αγίου Ηλία είναι χαρακτηρισμένη ως αγροτικός πεδινός οικισμός, με έκταση 6,875 χμ² (2011).

## Πληθυσμός

## Εξωτερικοί σύνδεσμοι

* Πολιτιστικός σύλλογος Αγίου Ηλία

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Ω-9 λιπαρό οξύ

μικρογραφία|Γενική δομή των λιπών
Το **ω−9 λιπαρό οξύ** (: **ωμέγα-9 λιπαρό οξύ**) είναι ένα ακόρεστο λιπαρό οξύ που έχει ένα διπλό δεσμό στη θέση ωμέγα−9, δηλαδή στον 9ο δεσμό μετρώντας από το μεθυλικό άκρο.

## Γενικές πληροφορίες
Ορισμένα ω−9 λιπαρά βρίσκονται σε ζωικά λίπη και φυτικά έλαια. 
Δύο σημαντικά ω−9 στη βιομηχανία είναι: 

* Το ελαϊκό οξύ (18:1, *n*-9), που είναι το κύριο συστατικό στο ελαιόλαδο, το έλαιο μακαντάμια και άλλα μονοακόρεστα λίπη
* Το ερουκικό οξύ (22:1, *n*-9), που βρίσκεται στο κραμβέλαιο, στους σπόρους ερύσιμου, και στους σπόρους σιναπιού. Η ελαιοκράμβη με υψηλή περιεκτικότητα σε ερουκικό οξύ καλλιεργείται για εμπορική χρήση σε βαψίματα και επιχρίσματα ως ξηραντικό έλαιο. Το λάδια κανόλα προέρχεται από μια ποικιλία της ελαιοκράμβης που είναι καλλιεργημένη ή σε ορισμένες περιπτώσεις γενετικά τροποποιημένη ώστε να έχει πολύ μικρή περιεκτικότητας σε ερουκικό οξύ.

Αντίθετα με τα ω-3 λιπαρά οξέα και τα ω-6 λιπαρά οξέα, τα ω−9 δεν θεωρούνται απαραίτητα λιπαρά οξέα επειδή το ανθρώπινο σώμα μπορεί να τα συνθέσει από ακόρεστα λιπαρά, και ως εκ τούτου δεν είναι απαραίτητα συστατικά στη διατροφή. Επειδή δεν διαθέτουν ω−6 διπλούς δεσμούς τους δεν μπορούν να συμμετάσχουν σε αντιδράσεις σύνθεσης εικοσανοειδών.

Σε περίπτωση ανεπαρκούς πρόσληψης απαραίτητων λιπαρών οξέων, τα θηλαστικά θα αποκορέσουν ελαϊκό οξύ προς παραγωγή μεαδικού οξέος, (20:3, *n*-9). Αυτό έχει τεκμηριωθεί από μελέτη σε  χορτοφάγους και ημι-χορτοφάγους.

## Αναφορές

Κατηγορία:Λιπαρά οξέα
Γεώργιος Τζωρτζόπουλος

Ο **Γεώργιος Τζωρτζόπουλος** (απαντάται και **Τζορτζόπουλος**, 1905-1983) ήταν Έλληνας δικηγόρος και πολιτικός. Υπηρέτησε ως νομάρχης, βουλευτής και υπουργός.

## Βιογραφικά στοιχεία
Γεννήθηκε το 1905 και ο πατέρας του, Δημήτριος Τζορτζόπουλος, ήταν βουλευτής Αιτωλοακαρνανίας. Το 1945 ο Γεώργιος, ο οποίος σπούδασε νομικά και άσκησε τη δικηγορία, διορίστηκε Νομάρχης Αχαΐας και την ίδια περίοδο Νομάρχης Ηλείας. Νωρίτερα χρημάτισε και υφυπουργός γενικός Διοικητής Ηπείρου.  Στη συνέχεια έλαβε μέρος στις εκλογές του 1946 και εξελέγη βουλευτής Ιωαννίνων με τον Συνδυασμό Εθνικού Κόμματος Ελλάδος (του Ναπολέοντα Ζέρβα)  και έλαβε  5.551 ψήφους. Πολιτεύτηκε και το 1950 χωρίς να εκλεγεί βουλευτής. Ήταν παντρεμένος με την Ελλη Τζορτζοπούλου και είχαν 2 παιδιά,τη Μαρία και την Αλεξάνδρα.

Κατηγορία:Βουλευτές Ιωαννίνων
Κατηγορία:Νομάρχες Αχαΐας
Κατηγορία:Νομάρχες Ηλείας
Κατηγορία:Έλληνες Γενικοί Διοικητές Ηπείρου
Πουντουτσέρι (αποσαφήνιση)

Το **Πουντουτσέρι** είναι περιοχή στη νότια Ινδία και μπορεί να αναφέρεται σε:

* Πουντουτσέρι, ενωσιακή επικράτεια της νότιας Ινδίας
* Πουντουτσέρι (πόλη), πρωτεύουσα της ομώνυμης περιοχής
* Μάχη του Πουντουτσέρι, ναυμαχία του 1759 που έλαβε χώρα στη περιοχή
Μάχη του Πουντουτσέρι

δεξιά|μικρογραφία|255x255εσ|Χάρτης της μάχης, στη ρωσική Πολεμική Εγκυκλοπαίδεια του Σίτιν (1911-1915)
Η **Μάχη του Πουντουτσέρι** ήταν ναυμαχία ανάμεσα μια βρετανική μοίρα υπό τον αντιναύαρχο Τζορτζ Πόκοκ και μια γαλλική μοίρα υπό τον Κομτ ντ'Ασέ στην ακτή Καρνάτικ της Ινδίας κοντά στο Πουντουτσέρι κατά τη διάρκεια του επταετούς Πολέμου. Η μάχη έλαβε χώρα στις 10 Σεπτεμβρίου 1759 και έληξε χωρίς νικητή.

## Παραπομπές


Κατηγορία:Ιστορία της Ινδίας
Κατηγορία:Μάχες
Πλατάνια Αιτωλοακαρνανίας

Τα **Πλατάνια** είναι πεδινό χωριό του νομού Αιτωλοακαρνανίας σε υψόμετρο 20 μέτρα, το οποίο βρίσκεται ανατολικά του Αχελώου ποταμού και απέχει 19 χλμ. δυτικά του Αιτωλικού. Ως οικισμός περιλαμβάνεται στην απογραφή του 1961 ως μέρος της τότε κοινότητας Μάστρου. Σύμφωνα με το πρόγραμμα ''Καλλικράτης'', μαζί με το Μάστρο αποτελούν την τοπική κοινότητα Μάστρου που υπάγεται στη δημοτική ενότητα Οινιάδων του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 162 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Παγκόσμια σταθερά των αερίων

Η **παγκόσμια σταθερά των αερίων** ή σταθερά των ιδανικών αερίων R είναι η σταθερά που συνδέει τα καταστατικά μεγέθη P, V και T στην καταστατική εξίσωση των ιδανικών αερίων.

Η τιμή της είναι  R = 0,082 L·atm / mol·K  ή  R = 8,314 joule / mol·K.

Η σταθερα R ή σταθερά Rutherford είναι σταθερή ανεξάρτητα το αέριο και της συνθήκες.

## Εξωτερικοί σύνδεσμοι
* *[http://calculator.tutorvista.com/chemistry/567/ideal-gas-law-calculator.html Ideal gas calculator] * – Ideal gas calculator provides the correct information for the moles of gas involved.
* Individual Gas Constants and the Universal Gas Constant — Engineering Toolbox

Κατηγορία:Σταθερές
Λουί Ντερουά

Ο **Λουί Ντερουά** (γαλλικά: *Louis Deroy*, 1921-2003) ήταν Βέλγος ελληνιστής και γλωσσολόγος. Διετέλεσε καθηγητής φιλολογίας και ανατολικών γλωσσών στο Πανεπιστήμιο της Λιέγης. Τα επιστημονικά του ενδιαφέροντα κινούνταν γύρω από τις αρχαίες γραφές, την επιγραφική, τα τοπωνύμια και τη μυκηναϊκή γραμματεία. Δημοσίευσε άρθρα σε επιστημονικά περιοδικά και έλαβε μέρος σε διεθνή συνέδρια. Μετά τον θάνατό του, η κόρη του δώρισε τη βιβλιοθήκη του στο Πανεπιστήμιο Κρήτης.

Προς τιμήν του έργου του " L'emprunt linguistique (1956) ο Βούλγαρος λεξικογράφος Ντιμίταρ Βεσελίνοφ  το 2015 επινόησε τον όρο  empruntologie (δανειολογία) ( fr. emprunt + gr. logos), ονομάζοντας έτσι την επιστίμη που μελετά  τα γλωσσικά δάνεια.

## Εργογραφία
* 
* 
*
*
* (bg) Vesselinov, D., A. Angelova, *Dictionnaire des mots français dans la language bulgare,* Sofia, Presses universitaires, XLI, 509, ( ISBN 978-954-07-3965-6), p.XIII
* 

## Παραπομπές


Ντερο
Μπόγιαν Στούπιτσα

Ο **Μπόγιαν Στούπιτσα** (σερβικά κυριλλικά: , γεννημένος στις 1 Αυγούστου 1910 στη Λιουμπλιάνα - αποβιώσας στις 22 Μαΐου 1970 στο Βελιγράδι) ήταν Σλοβένος θεατρικός συγγραφέας, σκηνοθέτης και αρχιτέκτονας. Έζησε το μεγαλύτερο μέρος της ζωής του στο Βελιγράδι, πρωτεύουσα της Σερβίας.

## Βιογραφία
Έπειτα από σπουδές αρχιτεκτονικής στη Λιουμπλιάνα, ο Μπόγιαν Στούπιτσα ταξίδευσε ανά την Ευρώπη, αφιερωμένος από πολύ νωρίς στο θέατρο. Μεταξύ του 1934 και του 1940, μοίρασε τον χρόνο του μεταξύ του Μάριμπορ, της Λιουμπλιάνα και του Βελιγραδίου, αναλαμβάνοντας την σκηνοθεσία 28 θεατρικών παραστάσεων. Μία εξ'αυτών, ο *Μολιέρος*, βάση του σχετικού έργου του Μιχαΐλ Μπουλγκάκοφ, απαγορεύτηκε βάση λογοκρισίας.

Το 1946, ο Μπόγιαν Στούπιτσα πραγματοποίησε ταξίδι στη Μόσχα και το Λένινγκραντ, όπου και απέκτησε οικειότητα με το σοβιετικό θέατρο. Το 1947, μετά την επιστροφή του στη Σερβία, προχώρησε στην ίδρυση του Γιουγκοσλαβικού Δραματικού Θεάτρου Βελιγραδίου, του οποίου η πρώτη θεατρική παράσταση έλαβε χώρα στις 3 Απριλίου 1948, με μια παραγωγή του **, του «Βασιλέα της Μπετάνιοβα», του Ιβάν Τσάνκαρ, θεατρικού έργου του οποίου ο ίδιος ανέλαβε την σκηνοθεσία.

Το 1961, έπειτα από ένα πέρασμα από το Εθνικό Θέατρο Βελιγραδίου, ο Μπόγιαν Στούπιτσα ανέλαβε την διεύθυνση του Ατελιέ 212. Ως αρχιτέκτονας, προχώρησε στον σχεδιασμό της νέας αίθουσας παραστάσεων επί της Οδού *Ούλιτσα Σβετόγκορσκα* (εκείνη την περίοδο γνωστή ως Οδός *[[Ίβο Λόλα Ρίμπαρ]]*). Κατέστησε την συγκεκριμένη αίθουσα ως τόπο αναφοράς της θεατρικής σκηνής της πόλεως του Βελιγραδίου, ενώ, ταυτόχρονα, της έδωσε ορατότητα σε διεθνές επίπεδο.

Ο Μπόγιαν Στούπιτσα ήταν παντρεμένος με την Σέρβα ηθοποιό, Μίρα Στούπιτσα, δημιουργό του Βραβείου Ζάνκα Στόκιτς.

## Δείτε επίσης
* Θέατρο στη Σερβία

## Παραπομπές


## Εξωτερικοί σύνδεσμοι

*   - Βιογραφικό σημείωμα για τον Μπόγιαν Στούπιτσα

Κατηγορία:Σλοβένοι θεατρικοί συγγραφείς
Κατηγορία:Σλοβένοι αρχιτέκτονες
Αθανάσιος Δαλκαφούκης

Ο **Αθανάσιος Π. Δαλκαφούκης** (Θάνος)(1927-1983) ήταν Έλληνας στρατιωτικός ,νομικός και πολιτικός. Υπηρέτησε ως νομάρχης.

## Βιογραφικά στοιχεία
Γεννήθηκε στο Διαβολίτσι Μεσσηνίας και ανέπτυξε στρατιωτική δράση. Αποστρατεύτηκε ως υποστράτηγος σε πολεμική διαθεσιμότητα. Τη δεκαετία του '70 (μεταπολιτευτικά) ήταν πρόεδρος του ΟΠΑΠ. Στη συνέχεια διορίστηκε Νομάρχης Φθιώτιδας , έπειτα Τρικάλων το 1979, Κυκλάδων το 1980και από το 1980 ως το 1981 Νομάρχης Φλώρινας.

Με τη σύζυγό του, Ελευθερία, απέκτησε έναν γιο, τον Παναγιώτη που ακολούθησε τα βήματα του στην νομική.
Πέθανε σε ηλικία 56 ετών  τον Νοέμβριο του 1983 και κηδεύτηκε από το Πρώτο Νεκροταφείο Αθηνών στις 18 Νοεμβρίου 1983, ενώ η ταφή του έγινε στη γενέτειρά του.

## Παραπομπές


Κατηγορία:Νομάρχες Κυκλάδων
Κατηγορία:Νομάρχες Τρικάλων
Κατηγορία:Νομάρχες Φλώρινας
Κατηγορία:Νομάρχες Φθιώτιδας
Εμιλιάνο Σέχου

Ο **Εμιλιάνο Σέχου** (αλβανικά: **Emiljano Sehu**, γενν. 10 Ιουνίου 1998) είναι Αλβανός ποδοσφαιριστής που αγωνίζεται ως αμυντικός στον Αλμωπό Αριδαίας. 

## Ποδοσφαιρική καριέρα
Ο Σέχου αγωνίστηκε στην ομάδα του Πλατανιά από το 2014 ως το 2016, ενώ τη σεζόν 2016-17 συμμετείχε αρχικά με τη Λουφτετάρι στο πρωτάθλημα Αλβανίας και στη συνέχεια με την Α.Ε.Ε.Κ. ΙΝ.ΚΑ. στην ελληνική Γ΄ Εθνική.

Το καλοκαίρι του 2017, πήγε ως ελεύθερη μεταγραφή  στον Α.Ο. Καβάλας, με τον οποίο συμμετείχε επίσης στο πρωτάθλημα Γ΄ Εθνικής, ενώ μετά το τέλος της σεζόν συμφώνησε για τη νέα χρονιά με την Επισκοπή Ρεθύμνου, αγωνιζόμενος έτσι και τη σεζόν 2018-19 στη Γ΄ Εθνική.

Το καλοκαίρι του 2019, ο Σέχου μεταπήδησε στον Ο.Φ. Ιεράπετρας, για να τον ενισχύσει στη Football League, μετά την άνοδό του από τη Γ΄ Εθνική ως πρωταθλητής του 5ου Ομίλου.

Το καλοκαίρι του 2021, ο Σέχου υπέγραψε συμβόλαιο με τον Αλμωπό Αριδαίας που συμμετέχει στην Super League 2.

## Παραπομπές


Κατηγορία:Έλληνες ποδοσφαιριστές
Κατηγορία:Αλβανοί ποδοσφαιριστές
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Λουφτετάρι
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Αλμωπού Αριδαίας
Son de Fierro

Η **Son de Fierro** είναι Αργεντίνικη τηλεοπτική κωμωδία, που παράγεται από την Pol-Ka το 2007 και το 2008. Μεταδόθηκε στο Canal 13 και έγινε η πιο δημοφιλής τηλεοπτική σειρά στην Αργεντινή το 2007 και το 2008. Το πρώτο επεισόδιο μεταδόθηκε στις 8 Ιανουαρίου 2007 και το τελευταίο επεισόδιο μεταδόθηκε στις 6 Φεβρουαρίου 2008.

Οι κύριοι ηθοποιοί ήταν οι Οσβάλντο Λαπόρτ, Μαρία Βαλενσουέλα, Μαριάνο Μαρτίνεθ, Σολεδάδ Φαντίνιο, Βανέσα Γκονθάλεθ, Ελεονόρα Ουέξλερ και Καμίλα Μπορδονάμπα. Η σειρά είχε 251 επεισόδια. Η σειρά ακολουθεί τη ζωή της οικογένειας Φιέρρο, των μελών και των φίλων τους. Ο χαρακτήρας που έπαιξε ο Λαπόρτ ονομάστηκε Μαρτίν, αλλά ούτε το πρόγραμμα ούτε ο χαρακτήρας ήταν μια προσαρμογή ή ελεύθερη αναφορά στο φημισμένο ποίημα Μαρτίν Φιέρρο του Χοσέ Φερνάντες.

Κατά τη διάρκεια αυτής της επίδειξης, οι Φελίπε Κολόμπο, Καμίλα Μπορδονάμπα και Βανέσα Γκονθάλεθ δημιούργησαν τη μπάντα, αλλά δεν «επιβίωσαν» στην εκπομπή. Οι Μπορδονάμπα και Κολόμπο είχε μουσικό συμβόλαιο με τον Κρις Μορένα (το συγκρότημα Erreway).

Αυτή η κωμωδία προτάθηκε στα βραβεία Μαρτίν Φιέρρο για την καλύτερη κωμωδία.

## Παραπομπές


Κατηγορία:Αργεντίνικες τηλεοπτικές σειρές
Αίρυ-0

Ο **Αίρυ-0** είναι κρατήρας στον Άρη του οποίου η θέση χρησιμοποιήθηκε για τον καθορισμό της θέσης του πρώτου μεσημβρινού του πλανήτη. Έχει διάμετρο περίπου 0,5 χλμ. και βρίσκεται εντός του μεγαλύτερου κρατήρα Αίρυ στην περιοχή Σίνους Μεριντιάνι. Η IAU Ομάδα Εργασίας για Χαρτογραφικές Συντεταγμένες και Τροχιακά Στοιχεία έχει προτείνει τη χρήση των συντεταγμένων προσγείωσης του Βίκινγκ 1 (47°.95137 δυτικά) για πρότυπο μήκος. Βάσει του ορισμού η θέση του κέντρου του Αίρυ-0 διατηρήθηκε σε 0° γεωγραφικό μήκος, με ανεκτά όρια ανοχής και χαρτογραφικής αβεβαιότητας.

Ο Μέρτον Ντέβις έδεσε τον κρατήρα σε ένα εκτεταμένο γεωδαιτικό δίκτυο ελέγχου του πλανήτη Άρη με βάση φωτογραφίες του Μάρινερ 9 και προγενέστερες.  Η Ομάδα Γεωδαισίας/Χαρτογραφίας του Μάρινερ 9 πρότεινε να καθοριστεί ο πρώτος μεσημβρινός του Άρη από το κέντρο του Αίρυ-0, όπως είχε επιλεγεί από τους Χάρολντ Μασύρσκι, Ζεράρ ντε Βοκουλέρ, και Μέρτον Ντέβις σε μια σύσκεψη της ομάδας την 14 Αυγούστου 1972.

Ονομάστηκε προς τιμήν του Βρετανού Βασιλικού Αστρονόμου Τζωρτζ Μπίντελ Αίρυ (1801-1892), ο οποίος το 1850 έχτισε το τηλεσκόπιο κύκλου διαβάσεων στο Γκρήνουιτς. Στη συνέχεια η θέση του τηλεσκόπιου επιλέχθηκε για να καθοριστεί η τοποθεσία του πρώτου μεσημβρινού της Γης.
[εναλλ.=|αριστερά|μικρογραφία|591x591εσ|Ανάγλυφος χάρτης του Άρη. Η θέση προσγείωσης του ''[Opportunity'' σημειώνεται με κίτρινο σταυρό πάνω αριστερά. Ο κρατήρας Αίρυ-0 βρίσκεται κάτω δεξιά, στο μηδενικό σημείο.]]

## Παραπομπές


## Εξωτερικοί σύνδεσμοι

* Προβολή του Airy-0 στο Google Mars
* Ο Πρώτος μεσημβρινός του Άρη 
* Πού βρίσκεται το μηδενικό γεωγραφικό μήκος στον Άρη; 

Κατηγορία:Χαρακτηριστικά της επιφάνειας του Άρη
Γιατσαίικα Αιτωλοακαρνανίας

Τα **Γιατσαίικα** είναι πεδινό χωριό του νομού Αιτωλοακαρνανίας σε υψόμετρο 100 μέτρων, το οποίο βρίσκεται ανάμεσα στη λιμνοθάλασσα του Αιτωλικού (ΒΔ.) και τη λίμνη Λυσιμαχίας (ΝΑ.). Μέσα από το χωριό περνάει η εθνική οδός Αγρινίου - Αντιρρίου (ΕΟ 5). Απέχει περίπου 12 χιλιόμετρα. Β.-ΒΔ. του Αιτωλικού και 22 χιλιόμετρα ΒΔ. του Μεσολογγίου. Ως οικισμός περιλαμβάνεται στις ελληνικές απογραφές από το 1940 ως μέρος της τότε κοινότητας Χρυσοβεργίου. Το 1997 με το ΦΕΚ 244Α-04/12/1997 προσαρτάται στο δήμο Αιτωλικού. Σύμφωνα με το πρόγραμμα ''Καλλικράτης'', μαζί με το Χρυσοβέργι αποτελεί την τοπική κοινότητα Χρυσοβεργίου που ανήκει στη δημοτική ενότητα Αιτωλικού του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 21 κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Προσομοίωση ρευστών

μικρογραφία|Προσομοίωση ρευστού από το πρόγραμμα Blender.|εναλλ.=|250x250px

* 
Ο όρος προσομοίωση ρευστών (Fluid Simulation στα αγγλικά) αναφέρεται σε τεχνικές που χρησιμοποιούνται σε προγράμματα που παράγουν γραφικά υπολογιστών ώστε να αναπαραστήσουν την κίνηση ρευστών όπως υγρά (π.χ. νερό) ή αέρια (π.χ. καπνό)  .

Πρόκειται για τεχνικές που επικεντρώνονται στην κατά προσέγγιση οπτική προσομοίωση της συμπεριφοράς ενός ρευστού, με λιγότερη έμφαση στην ακριβή και με σωστά φυσικά αποτελέσματα προσομοίωσης της κίνησης του, παρά το γεγονός ότι οι υπολογισμοί συχνά βασίζονται στις εξισώσεις Euler ή στις εξισώσεις Navier-Stokes που διέπουν την πραγματική φυσική κίνηση των υγρών.

Στις τεχνικές αυτές υπάρχουν πολλά διαφορετικά επίπεδα πολυπλοκότητας, που μπορεί να είναι από αρκετά χρονοβόρα και να απαιτούν μεγάλη υπολογιστική ισχύ ώστε να παράγουν υψηλής ποιότητας αισθητικά αποτελέσματα που αποτελούν οπτικά εφέ για ταινίες έως αρκετά γρήγορα και απλούστερα για χρήση σε παιχνίδια υπολογιστών σε πραγματικό χρόνο.

## Σύγκριση με τις μεθόδους υπολογιστικής ρευστοδυναμικής (CFD)

εναλλ.=|μικρογραφία|Καρέ ροής αέρα γύρω από διαστημικό λεωφορείο υπολογισμένο με μέθοδο CFD.|200x200εσ
Οι τεχνικές προσομοίωσης ρευστών διαφέρουν από τις μεθόδους υπολογιστικής ρευστοδυναμικής (CFD), διότι ο υπολογισμός της κίνησης ρευστού γίνεται κατά προσέγγιση και με αρκετές παραδοχές, ενώ στις μεθόδους υπολογιστικής ρευστοδυναμικής οι υπολογισμοί γίνονται με επιστημονικά αυστηρό τρόπο ώστε να μπορούν να χρησιμοποιηθούν για μηχανολογικές εφαρμογές (π.χ. ροή του αέρα γύρω από έναν όχημα).

## Λογισμικό

Ένα ελεύθερο λογισμικό για προσομοίωση ρευστών είναι το Blender . Yπάρχουν επίσης και εμπορικά προγράμματα για τον ίδιο σκοπό όπως το Phoenix FD και το Fume FX.

## Παραπομπές



## Εξωτερικοί σύνδεσμοι
### Βίντεο

* https://www.youtube.com/watch?v=ureGelZPi3o Διάφορα παραδείγματα προσομοιώσεων ρευστών
* https://www.youtube.com/watch?v=qmBxaFgawLI Παράδειγμα προσομοίωσης καπνού
* https://www.youtube.com/watch?v=3o9E2t0cTCc Μάθημα προσομοίωσης υγρού στο πρόγραμμα Blender ( αφήγηση στα αγγλικά )

Κατηγορία:3D γραφικά υπολογιστή
Μορέας Α.Ε.

μικρογραφία|150x150εσ|Το λογότυπο της Μορέας Α.Ε.
Η **Μορέας Α.Ε.** είναι η εταιρεία Παραχώρησης του οδικού άξονα Κόρινθος – Τρίπολη – Καλαμάτα και Κλάδος Λεύκτρο – Σπάρτη. Ιδρύθηκε στις 22 Δεκεμβρίου 2006 και έχει αναλάβει με Σύμβαση Παραχώρησης τη μελέτη, κατασκευή, χρηματοδότηση, λειτουργία και συντήρηση του αυτοκινητοδρόμου Κόρινθος – Τρίπολη – Καλαμάτα (Α7) και του Κλάδου Λεύκτρο - Σπάρτη (Α71) με διάρκεια 30 χρόνων.
μικρογραφία|Η σήραγγα του Νεοχωρίου. Παραδόθηκε στην κυκλοφορία το 2010 από την Μορέας Α.Ε.

## Έργα
### Αυτοκινητόδρομος Α7

Ο αυτοκινητόδρομος παραδόθηκε στην κυκλοφορία το 2016 με την κατασκευή της Περιφερειακής Οδού Καλαμάτας και της Γέφυρας Τσακώνας. Στον συγκεκριμένο αυτοκινητόδρομο πλέον γίνονται εργασίες συντήρησης και έχουν εγκατασταθεί 5 σταθμοί διοδίων.

### Αυτοκινητόδρομος Α71

Ο αυτοκινητόδρομος παραδόθηκε στην κυκλοφορία το 2016 και τώρα γίνονται εργασίες συντήρησης. Έχει εγκατασταθεί 1 σταθμός διοδίων.

## Μέτοχοι
Οι μέτοχοι της Μορέας Α.Ε. είναι οι εταιρείες:
*Ελλάκτωρ με ποσοστό 71,67%
*Όμιλος ΑΒΑΞ Α.Ε., με ποσοστό 15%
*Άκτωρ Α.Ε., με ποσοστό 13,33%

## Παραπομπές


Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Χρυσοβέργι Αιτωλοακαρνανίας

Το **Χρυσοβέργι**, επισήμως γνωστό ως *Χρυσοβέργιον*, είναι πεδινό χωριό του νομού Αιτωλοακαρνανίας σε υψόμετρο 70 μέτρων.

## Γεωγραφικά στοιχεία - αξιοθέατα
Το Χρυσοβέργι βρίσκεται ανάμεσα στη λιμνοθάλασσα του Αιτωλικού (ΒΔ.) και τη λίμνη Λυσιμαχίας (ΝΑ.). Είναι κτισμένο στους δυτικούς πρόποδες του όρους Αράκυνθος (Ζυγός) σε περιοχή κατάφυτη από ελιές. Κοντά από το χωριό περνάει η εθνική οδός Αγρινίου - Αντιρρίου (ΕΟ 5). Απέχει 9 χλμ. Β.-ΒΔ. του Αιτωλικού και 20 χλμ. Ν. του Αγρινίου.

Οι κάτοικοι του Χρυσοβεργίου, εκτός της γεωργίας και των ονομαστών ελιών που παράγουν, ασχολούνται και με την κτηνοτροφία, αφού μεγάλο μέρος του πληθυσμού του αποτελείται από Ευρυτάνες που μετά τον Εμφύλιο πόλεμο μετακινήθηκαν από τη Σκοπιά (Τσεκλείστα) Ευρυτανίας. Στο χωριό δραστηριοποιείται ο Εξωραϊστικός Μορφωτικός Σύλλογος Χρυσοβεργίου, ο Αγροτουριστικός, Βιοτεχνικός και Οικοτεχνικός Συνεταιρισμός Γυναικών «Χρυσή Βέργα». και από το 1978 η Α.Ε. Χρυσοβερίου.

Προς τα ανατολικά του χωριού βρίσκεται το φαράγγι της Κλεισούρας και η εκκλησία της Ζωοδόχου Πηγής ή Αγία Ελεούσα Αιτωλοακαρνανίας. Η περιοχή του φαραγγιού από το Χρυσοβέργι (νότια είσοδος) μέχρι τα Φραγκουλαίικα (βόρεια) μαζί με το βουνό Αράκυνθος είναι ενταγμένο στο δίκτυο Natura (Φύση) 2000. όπου παλαιότερα ζούσαν μερικά ζευγάρια γυπαετών ενώ σήμερα η περιοχή φιλοξενεί μεγάλο πληθυσμό όρνεων, αλλά και αμφίβιων/ερπετών όπως: Κιτρινοβομβίνες (*Bombina variegata scabra*), Πρασινόφρυνους (*Bufo viridis viridis*), Δεντροβάτραχους (*Hyla arborea arborea*) και Ονυχοχελώνες (*Testudo hermanni hermanni*).

## Διοικητικά - πληθυσμιακά στοιχεία
Ως οικισμός αναφέρεται επίσημα το 1879, με το ΦΕΚ 50Α - 25/07/1879, να προσαρτάται στον τότε δήμο Ωλενείας. Το 1912 συστάθηκε η κοινότητα Χρυσοβεργίου με έδρα τον οικισμό. Σύμφωνα με το πρόγραμμα ''Καλλικράτης'', μαζί με τα Γιατσαίικα αποτελεί την τοπική κοινότητα Χρυσοβεργίου που ανήκει στη δημοτική ενότητα Αιτωλικού του δήμου Ιεράς Πόλης Μεσολογγίου και σύμφωνα με την απογραφή 2011 ως κοινότητα έχει πληθυσμό 486 κατοίκους, ενώ ως οικισμός 465.

### Απογραφές πληθυσμού

## Παραπομπές


## Εξωτερικοί σύνδεσμοι
* Το φαράγγι της Κλεισούρας (Natura 2000)  από τον ιστότοπο http://www.pde.org.gr
* Ο ιστότοπος του Εξωραϊστικού Μορφωτικού Συλλόγου Χρυσοβεργίου

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Κύπελλο Ελλάδος χειροσφαίρισης ανδρών 2018-2019

Το **[[Κύπελλο Ελλάδος χειροσφαίρισης ανδρών|Κύπελλο Ελλάδας]] χάντμπολ ανδρών της περιόδου 2018-19**, ήταν το 37ο στην ιστορία του θεσμού. Ο τίτλος δεν κρίθηκε σε φάιναλ φορ, αλλά με ημιτελική φάση που περιλάμβανε διπλούς αγώνες. Μετείχαν 22 ομάδες, δέκα από την Handball Premier και δώδεκα από την Α2 κατηγορία.

Κυπελλούχος Ελλάδος αναδείχθηκε ο Ολυμπιακός για 2η συνεχόμενη χρονιά, επικρατώντας της ΑΕΚ στον τελικό που έγινε στην Πάτρα με 23-13. 

## Α' Φάση

* Άνευ αγώνα κατόπιν κλήρωσης προκρίνονται: '''ΠΑΟΚ''' και **Φίλιππος Βέροιας**

## Β' Φάση

* Άνευ αγώνα κατόπιν κλήρωσης προκρίνονται στους 8 οι νικητές των ζευγαριών:
** Τελαμών Σαλαμίνας – **ΑΟ** **Νηρεύς**
** Ζαφειράκης Νάουσας – **[[Α.Ε.Κ. (χειροσφαίριση)|ΑΕΚ]]**
** Πανελλήνιος – '''Διομήδης Άργους'''
** ΕΣΝ Βριλησσίων – **ΑΣΕ Δούκα**.

## Προημιτελική φάση

## Ημιτελικά

## Τελικός

## Παραπομπές


## Πηγές
* http://www.e-handball.gr
* http://www.e-handball.gr

Κατηγορία:Κύπελλο Ελλάδος χειροσφαίρισης ανδρών
Κατηγορία:Χειροσφαίριση το 2018
Κατηγορία:Χειροσφαίριση το 2019
Ιωάννης Κληρίδης

Ο **Ιωάννης Κληρίδης** (1887 - 1961) ήταν Κύπριος δικηγόρος και πολιτικός, πατέρας του μετέπειτα Προέδρου της Κυπριακής Δημοκρατίας Γλαύκου Κληρίδη. Διατέλεσε δήμαρχος Λευκωσίας και υπήρξε υποψήφιος Πρόεδρος της Κύπρου στις πρώτες προεδρικές εκλογές του 1959, όπου ηττήθηκε από τον Αρχιεπίσκοπο Μακάριο.

## Βίος
Ο Ιωάννης Κληρίδης γεννήθηκε το 1887 στον Αγρό της επαρχίας Λεμεσού (στην περιοχή της Πιτσιλιάς). Σπούδασε αρχικά στο Παγκύπριο Διδασκαλείο, από το οποίο αποφοίτησε το 1907, και για λίγα χρόνια εργάστηκε ως δάσκαλος σε δημοτικά σχολεία. Τελικά αποφάσισε να σπουδάσει και Νομική, εγκαταστάθηκε στο Λονδίνο, και το 1914 ονομάσθηκε δικηγόρος στο Gray’s Inn του Λονδίνου.

Επιστρέφοντας στην Κύπρο, άνοιξε δικηγορικό γραφείο στην Λευκωσία (1915) και σύντομα αναδείχθηκε σε έναν από τους πιο επιτυχημένους δικηγόρους της Κύπρου, ενώ παράλληλα αρθρογραφούσε για νομικά και πολιτικά θέματα στις εφημερίδες «*Πατρίς*» και «*Ελευθερία*».

Ένθερμος οπαδός του κινήματος της Ενώσεως της Κύπρου με την Ελλάδα, υπηρέτησε ως γραμματέας του Εθνικού Συμβουλίου (1921), μέλος της Θρονικής Επιτροπής της Ιεράς Αρχιεπισκοπής Κύπρου (1927-41), μέλος του Συμβουλίου της Εφορείας Ελληνικών Εκπαιδευτηρίων Λευκωσίας, και νομικός σύμβουλος του Αρχιεπισκόπου.

Υπηρέτησε μία θητεία ως δήμαρχος Λευκωσίας (1946-49) με την υποστήριξη του αριστερού ΑΚΕΛ.

Το 1952 έγινε μέλος του Αποικιακού Εκτελεστικού Συμβουλίου (Colony's Executive Council) υπό την βρετανική αποικιακή διοίκηση, αλλά παραιτήθηκε από την θέση αυτή το 1956, διαμαρτυρόμενος για την εκτόπιση του Αρχιεπισκόπου Μακαρίου στις Σεϋχέλλες από τους Βρετανούς.

Το 1959 ο Ιωάννης Κληρίδης ήταν υποψήφιος Πρόεδρος της Κύπρου στις πρώτες προεδρικές εκλογές με την υποστήριξη του ΑΚΕΛ, αλλά υπέστη βαριά ήττα από τον Αρχιεπίσκοπο Μακάριο. Αξιοσημείωτο ήταν το γεγονός ότι ο ίδιος του ο γιος, Γλαύκος Κληρίδης, υποστήριξε τον Αρχιεπίσκοπο ενάντια στον πατέρα στου.

Η βρετανική κυβέρνηση απένειμε στον Ιωάννη Κληρίδη τα παράσημα *Queen's Counsel (QC)* και  *Commander of the Most Excellent Order of the British Empire (CBE)*.

Ο Ιωάννης Κληρίδης πέθανε το 1961, σε ηλικία 74 ετών.

## Παραπομπές


## Εξωτερικοί σύνδεσμοι
*Ιωάννης Κληρίδης στον ''Πανδέκτη'', του Εθνικού Ιδρύματος Ερευνών

Κατηγορία:Δήμαρχοι Λευκωσίας
Κατηγορία:Κύπριοι πολιτικοί
Κατηγορία:Απελευθερωτικός αγώνας της Κύπρου
Κατηγορία:Οικογένεια Κληρίδη
Εθνική Σερβίας (υδατοσφαίριση ανδρών)

Η **εθνική Σερβίας (υδατοσφαίριση ανδρών)** είναι η εθνική ομάδα της Σερβίας στην υδατοσφαίριση.

Ελέγχεται από την Υδατοσφαιρική Ομοσπονδία Σερβίας. Η εθνική αυτή έχει κερδίσει χρυσά μετάλλια σε όλες τις διοργανώσεις, εκτός από τη Λιγκ Ευρώπης.

## Μετάλλια

## Παραπομπές

* Επίσημος ιστότοπος (στα σερβικά)

Σερβία
Ανδρων
Γιάνισκε Ότοκε

Το **Γιάνισκε Ότοκε** είναι δασώδης περιοχή που βρίσκεται στο νότιο τμήμα του δυτικού θύλακα της Σερβικής Δημοκρατίας της Βοσνίας. Ανήκει στο δήμο Σίποβο, απέχει 9 χιλιόμετρα από το κέντρο της πόλης του Σίποβο και 90 χλμ. από το περιφερειακό κέντρο Μπάνια Λούκα. Ρέει κατά μήκος του ομώνυμου ποταμού Γιάνι.

Γειτνιάζει άμεσα με τα δάση Γιάνι και το μοναστήρι του Γκλόγκοβατς.

## Χλωρίδα-πανίδα
Λόγω της εξαιρετικής διατήρησης της φύσης, υπάρχει ποικίλο περιβάλλον και ιδιαίτερες κλιματολογικές συνθήκες. Στην περιοχή αναπαράγονται πολλά φυτά και ζώα.

Το κοντινό ποτάμι είναι πολύ πλούσιο σε ψάρια όπως οι πέστροφα. Γύρω κατοικούν άγρια ζώα όπως ο λαγός, ο λύκος, οι αλεπούδες, η καφέ αρκούδα, τα ελάφια και τα αγριογούρονα, έτσι και το ρύζι. Επίσης αναπαράγονται γεράκια, αετοί και περιστέρια. 

Το ανάγλυφο αποτελείται κυρίως από ασβεστολιθικά πετρώματα και δολομίτες. 

## Κλίμα
Όσον αφορά το κλίμα, το Γιάνισκε Ότοκε έχει μέτριο ηπειρωτικό κλίμα.

## Τουρισμός
Η περιοχή είναι δημοφιλής τουριστικός προορισμός για πικνίκ και το πιο ελκυστικό θέρετρο στο δήμο του Σίποβο. Η πλούσια βλάστηση, τα δάση και ο ποταμός Γιάνι προσελκύει τουρίστες. Την περιοχή κοσμούν καταρράκτες και ρυάκια. Η περιοχή είναι κατάλληλη για κυνήγι και το ψάρεμα.

Το 2016. το φεστιβάλ Z.Ε.Κ. έλαβε χώρα στο Γιάνισκε Ότοκε (ψυχαγωγία, οικολογία και τουρισμός) από τους Σωρούς, στο οποίο εκτελούνται πολλές εταιρίες.

## Γκαλερί

Αρχείο:Janjske otoke 02.jpg| Ποταμός στο Γιάνισκε Ότοκε 
Αρχείο:Janjske otoke 03.jpg| Καταρράκτης στο Γιάνισκε Ότοκε 
Αρχείο:Заштићени природни предио Плива, Јањ са резерватом Јањске отоке - Janjske otoke.jpg| Βάλτος στο Γιάνισκε Ότοκε 


## Δείτε ακόμα

*Δήμος Σίποβο
*Γιάνι

## Παραπομπές


## Εξωτερικοί σύνδεσμοι

* Τουριστική οργάνωση της Σερβικής Δημοκρατίας της Βοσνίας
* Ιστοσελίδα του δήμου Σίποβο

Κατηγορία:Δήμος Σίποβο
Κατηγορία:Τουρισμός στη Σερβική Δημοκρατία της Βοσνίας
Χαλίκι Αιτωλικού Αιτωλοακαρνανίας

Το **Χαλίκι**, επίσημα **Χαλίκιον**, είναι πεδινό χωριό του νομού Αιτωλοακαρνανίας σε υψόμετρο 25 μέτρα, το οποίο βρίσκεται στις δυτικές όχθες της λιμνοθάλασσας του Αιτωλικού. Είναι κτισμένο δίπλα στην Ιόνια Οδό,  ανάμεσα στο Κεφαλόβρυσο και τις Μαγούλες και μέσα από αυτό διέρχεται η εθνική οδός Αγρινίου - Αντιρρίου. Απέχει μόλις 5 χλμ. Β.-ΒΔ. του Αιτωλικού και 15,5 χλμ. ΒΔ. του Μεσολογγίου. Ως οικισμός περιλαμβάνεται στις ελληνικές απογραφές από το 1971 ως μέρος του τότε Δήμου Αιτωλικού. Σύμφωνα με το πρόγραμμα ''Καλλικράτης'' ανήκει στην δημοτική κοινότητα Αιτωλικού που υπάγεται στη δημοτική ενότητα Αιτωλικού του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 120 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Φραγκουλαίικα Αιτωλοακαρνανίας

Τα **Φραγκουλαίικα** είναι πεδινό χωριό του νομού Αιτωλοακαρνανίας σε υψόμετρο 120 μέτρων.

## Γεωγραφικά - ιστορικά στοιχεία
Τα Φραγκουλαίικα βρίσκονται στους πρόποδες του όρους Αράκυνθος (Ζυγός), στη βόρεια έξοδο του φαραγγιού της Κλεισούρας και νότια της λίμνης Λυσιμαχίας. Μέσα από το χωριό περνάει η εθνική οδός Αγρινίου - Αντιρρίου (ΕΟ 5) και στα βόρεια ενώνεται με τα Γιατσαίικα. Απέχει 21,5 χλμ. Β.-ΒΔ. του Μεσολογγίου και 15,5 χλμ. Ν. του Αγρινίου. Η περιοχή του φαραγγιού από το χωριό μέχρι το Χρυσοβέργι (νότια είσοδος) μαζί με το βουνό Αράκυνθος είναι ενταγμένο στο δίκτυο Natura (Φύση) 2000. Νότια, μέσα στο φαράγγι και προς την κατεύθυνση των Κάτω Ελληνικών υπάρχει καταρράκτης που αναφέρεται ως "καταρράκτης της Κλεισούρας". Ως οικισμός περιλαμβάνεται στις ελληνικές απογραφές από το 1928 γραμμένος *Φραγκουλέϊκα* (δηλ. με "ε") ως μέρος της τότε κοινότητας Ελληνικών. Το 1931 συστάθηκε κοινότητα με το ΦΕΚ 2Α-07/01/1931 και έδρα τον οικισμό του οποίου το όνομα διορθώθηκε σε Φραγκουλαίικα το 1940. Σύμφωνα με το πρόγραμμα ''Καλλικράτης'' αποτελεί την τοπική κοινότητα Φραγκουλαίικων που ανήκει στη δημοτική ενότητα Αιτωλικού του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 61 κατοίκους.

## Εξωτερικοί σύνδεσμοι

* Καταρράκτης Κλεισούρας στο https://www.youtube.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Αργύρης Καμπετσής

Ο **Αργύρης Καμπετσής** (Αθήνα, 6 Μαΐου 1999) είναι Έλληνας ποδοσφαιριστής που αγωνίζεται ως επιθετικός στην ολλανδική ομάδα Βίλεμ.

## Συλλογική Καριέρα

### Το ξεκίνημα
Ξεκίνησε να παίζει ποδόσφαιρο στον Άρη Πετρούπολης σε ηλικία μόλις 6 ετών. Ένα χρόνο μετά τα πρώτα ποδοσφαιρικά του βήματα εντάχθηκε στις ακαδημίες της ΑΕΚ ύστερα από εισήγηση του Τόνι Σαβέφσκι το ενδιαφέρον του οποίου ο Καμπέτσης κέντρισε εξαιτίας της πολύ καλής του επίδοσης σε ένα τουρνουά στην Παλλήνη. Ο Καμπετσής φόρεσε τα κιτρινόμαυρα για 2 χρόνια και το 2008 εντάχθηκε στις ακαδημίες του Ολυμπιακού όπου παρέμεινε για τα επόμενα εννέα χρονιά. Το καλοκαίρι του 2017 αρνήθηκε να υπογράψει επαγγελματικό συμβόλαιο με τον Ολυμπιακό και έμεινε ελεύθερος.

### Μπορούσια Ντόρτμουντ Β'
Έχοντας μείνει ελεύθερος από τους «Ερυθρόλευκους» ο Καμπετσής αποφασίζει να κάνει το άλμα στην καριέρα του και να μεταβεί στη Γερμανία για χάρη της Μπορούσια Ντόρτμουντ υπογράφοντας τετραετές συμβόλαιο συνεργασίας. Αγωνίστηκε με την 2η ομάδα της Ντόρτμουντ για 1 σεζόν στην τέταρτη γερμανική κατηγορία έχοντας ως απολογισμό 14 συμμετοχές. Το καλοκαίρι του 2018 έπαψε να υπολογίζεται στα πλάνα της γερμανικής ομάδας και του ζητήθηκε από την διοίκηση του συλλόγου ανα αναζητήσει νέο σταθμό στην καριέρα του.

### Παναθηναϊκός
Στις 20 Αυγούστου 2018 ήρθε σε συμφωνία με τον Παναθηναϊκό και 2 μέρες αργότερα ανακοινώθηκε η απόκτησή του με συμβόλαιο τριετούς διάρκειας .

Το πρώτο του επίσημο γκολ με την φανέλα των πρασίνων το πέτυχε στις 23 Σεπτεμβρίου 2018, στην νικηφόρα εντός έδρας αναμέτρηση με τον Λεβαδειακό για την τέταρτη αγωνιστική του ελληνικού πρωταθλήματος, που έληξε 3-0.

## Παραπομπές


## Εξωτερικοί Σύνδεσμοι
* Αργύρης Καμπετσής σε ιστοσελίδα Σούπερ Λίγκα 
* Αργύρης Καμπετσής σε ιστοσελίδα UEFA
* Αργύρης Καμπετσής στο transfermakt
* Αργύρης Καμπετσής στο soccerway
* Αργύρης Καμπετσής σε ιστοσελίδα ΠΑΕ Παναθηναϊκός
* Η προσωπική ιστοσελίδα του Αργύρη Καμπετσή 

Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ξένοι ποδοσφαιριστές στη Γερμανία
Εντμέ Μαριότ

Ο **Εντμέ Μαριότ** (, γεννημένος γύρω στο 1620 στη Ντιζόν της Γαλλίας - πέθανε στις 12 Μαΐου 1684, Παρίσι) ήταν Γάλλος φυσικός και φυσιολόγος φυτών, ο οποίος, ανεξάρτητα από τον Ρόμπερτ Μπόιλ, ανακάλυψε τον νόμο που δηλώνει ότι ο όγκος ενός αερίου μεταβάλλεται αντιστρόφως με την πίεση του. Αν και είναι ευρέως γνωστός ως ο νόμος του Μπόιλ, αυτό το βασικό δόγμα της φυσικής και της χημείας ονομάζεται νόμος του Μαριότ στη Γαλλία.

Ο Μαριότ, ένας ρωμαιοκαθολικός ιερέας, ήταν το 1666 ένα από τα ιδρυτικά μέλη της Ακαδημίας Επιστημών στο Παρίσι. Στο δικό σύγγραμμα του Discours de la nature de l’air (1676 «Λόγος για τη φύση του αέρα»), στο οποίο επινόησε τη λέξη βαρόμετρο, ο Μαριότ δήλωσε το νόμο του Μπόιλ και πήγε μακρύτερα επισημαίνοντας ότι ο νόμος ισχύει μόνο αν δεν υπάρχει αλλαγή στη θερμοκρασία.
## Παραπομπές


Κατηγορία:Γάλλοι φυσικοί
Υδατοσφαίριση στους Μεσογειακούς Αγώνες 2018

Τα πρωταθλήματα ανδρών και γυναικών της υδατοσφαίρισης στους Μεσογειακούς Αγώνες 2018 στην Ταρραγόνα πραγματοποιήθηκαν από τις 27 Ιουνίου μέχρι τις 1 Ιουλίου στο Κέντρο Υγρού Στίβου Κάμπκλαρ.

## Σύνοψη μεταλλίων

### Αγωνίσματα

### Πίνακας μεταλλίων

## Πηγές

* Μεσογειακοί Αγώνες 2018 – Υδατοσφαίριση
* Mediterranean Games 2018 Tarragona / Spain, Results, σελ. 43-44.

Κατηγορία:Μεσογειακοί Αγώνες 2018
Χούνιστα Αιτωλοακαρνανίας

Η **Χούνιστα** είναι ορεινό χωριό της Αιτωλοακαρνανίας σε υψόμετρο 540 μέτρων, η οποία βρίσκεται βορειοδυτικά της πόλης του Μεσολογγίου, σε απόσταση 11 χλμ.. Ως οικισμός αναφέρεται επίσημα το 1879 στο ΦΕΚ 50Α-25/07/1879 να προσαρτάται στον τότε δήμο Μεσολογγίου. Σύμφωνα με το σχέδιο Καλλικράτης ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή του 2011 αριθμεί μόνο 2 κατοίκους.

## Εξωτερικοί σύνδεσμοι

* Αράκυνθος: Χούνιστα-Γρεβενό από τον ιστότοπο http://www.wondergreece.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Τόμας Σέιβερι

Ο **Τόμας Σέιβερι** (, γεννημένος γύρω στο 1650 στο Σίλστοουν του Ντέβον της Αγγλίας - απεβίωσε το 1715 στο Λονδίνο) ήταν Άγγλος μηχανικός και εφευρέτης που δημιούργησε την πρώτη ατμομηχανή.

Έφτιαξε την πρώτη εμπορικά χρησιμοποιούμενη ατμοκίνητη συσκευή, μια αντλία ατμού που συχνά αναφέρεται ως "κινητήρας". Ο «κινητήρας» του Σέιβερι ήταν μια επαναστατική μέθοδος άντλησης νερού, η οποία έλυσε το πρόβλημα της αποχέτευσης των ορυχείων και επέτρεψε τη διαδεδομένη δημόσια παροχή νερού.

Ο Σέιβερι είχε επίσης και άλλες εφευρέσεις, συμπεριλαμβανομένου ενός οδομέτρου για τη μέτρηση των αποστάσεων .

## Καριέρα

Ο Σέιβερι έγινε στρατιωτικός μηχανικός. Αναρριχήθηκε στην τάξη του λοχαγού το 1702 και περνούσε τον ελεύθερο χρόνο του κάνοντας πειράματα στη μηχανική. Το 1696 έβγαλε δίπλωμα ευρεσιτεχνίας για μια μηχανή γυαλίσματος γυαλιού ή μαρμάρου, .

## Παραπομπές


Κατηγορία:Άγγλοι μηχανικοί
Κατηγορία:Άγγλοι εφευρέτες
Κομητεία του Μπριέν

thumb|right|150px|Τα σύμβολα του Οίκου του Μπριέν
Η **Κομητεία του Μπριέν** ήταν μια μεσαιωνική κομητεία στη Γαλλία γύρω από το Μπριέν-Λε-Σατώ στο διαμέρισμα του Μπαρ-συρ-Ωμπ.

## Κόμητες του Μπριέν

*Ένγκελμπερτ Γ΄ του Μπριέν
*Ένγκελμπερτ Δ΄ του Μπριέν
*Γκωτιέ Α΄ του Μπριέν
*Εράρ Α΄ του Μπριέν
*Γκωτιέ Β΄ του Μπριέν
*Εράρ Β΄ του Μπριέν
*Γκωτιέ Γ΄ του Μπριέν
*Γκωτιέ Δ΄ του Μπριέν
*Ιωάννης κόμης του Μπριέν
*Ούγος του Μπριέν
*Γκωτιέ Ε΄ του Μπριέν
*Γκωτιέ ΣΤ΄ του Μπριέν
*Ισαβέλλα του Μπριέν
*Σιγκέρ Β΄ του Ανγκιάν
*Γκωτιέ Δ΄ του Ανγκιάν
*Λουδοβίκος του Ανγκιάν
*Μαργαρίτα, κόμισσα του Μπριέν
*Ιωάννης του Λουξεμβούργου (1370-1397)
*Πέτρος Α΄ του Λουξεμβούργου-Σαιν-Πολ
*Λουδοβίκος του Λουξεμβούργου-Σαιν-Πολ
*Πέτρος Β΄ του Λουξεμβούργου-Σαιν-Πολ
*Αντώνιος του Λουξεμβούργου
*Κάρολος Α΄ του Λουξεμβούργου
*Αντώνιος Β΄ του Λουξεμβούργου-Λινί
*Ιωάννης Γ΄ του Λουξεμβούργου-Λινί

## Εξωτερικοί σύνδεσμοι

*Κόμητες της Καμπανίας

Κατηγορία:Κόμητες της Βρυένης
Κατηγορία:Οίκος του Μπριέν
Λίμνη Μπάρντατσα

δεξιά|μικρογραφία|Μπάρντατσα
Η **Λίμνη Μπάρντατσα** είναι συγκρότημα λιμνών και ελών στο δήμο Σρμπατς, στη βόρεια Σερβική Δημοκρατία της Βοσνίας στη Βοσνία και Ερζεγοβίνη. Απέχει περίπου 30 χιλιόμετρα από την Μπάνια Λούκα. Οι περιοχές γύρω από τη λίμνη και τα έλη προστατεύονται ως φυσικό πάρκο (Μνημείο της Φύσης - IUCN Κατηγορία ΙΙΙ), το Φυσικό Πάρκο Μπάρντατσα. Έχει οριστεί ως περιοχή Ραμσάρ.

## Δείτε επίσης
* Κατάλογος λιμνών στη Βοσνία και Ερζεγοβίνη
* Κατάλογος προστατευόμενων περιοχών της Βοσνίας-Ερζεγοβίνης

## Παραπομπές

Κατηγορία:Αξιοθέατα στη Βοσνία και Ερζεγοβίνη
Κατηγορία:Γεωγραφία της Σερβικής Δημοκρατίας της Βοσνίας
Λατίνοι Αυτοκράτορες της Κωνσταντινούπολης

Οι **Λατίνοι Αυτοκράτορες της Κωνσταντινούπολης** ήταν οι κυβερνήτες της Λατινικής Αυτοκρατορίας, ένα Σταυροφορικό βασίλειο με πρωτεύουσα την Κωνσταντινούπολη που δημιουργήθηκε στην Δ΄ Σταυροφορία (1204) και διατηρήθηκε μέχρι την ανακατάληψη της πόλης από τους Βυζαντινούς (1261). Το όνομα του είναι Λατινικής προέλευσης από την Δυτική και Καθολική Ευρώπη. Το επίσημο όνομα ήταν *"Αυτοκρατορία της Ρωμανίας"*, διεκδικούσαν την διαδοχή της Ανατολικής Ρωμαϊκής Αυτοκρατορίας. Τα δικαιώματα της αμφισβητήθηκαν από την από την Αυτοκρατορία της Νίκαιας, την Αυτοκρατορία της Τραπεζούντας και το Δεσποτάτο της Ηπείρου. Η Αυτοκρατορία της Νίκαιας και ο Μιχαήλ Η´ Παλαιολόγος κατάφεραν τελικά να εκδιώξουν τους Λατίνους και να επαναφέρουν την Βυζαντινή Αυτοκρατορία.

## Λατίνοι Αυτοκράτορες της Κωνσταντινούπολης

### [[Οίκος της Φλάνδρας]]

### [[Οίκος του Κουρτεναί]]

### [[Οίκος της Φλάνδρας]]

### [[Οίκος του Κουρτεναί]]

### [[Οίκος ντε Μπριέν]]

## Τιτουλάριοι Λατίνοι Αυτοκράτορες της Κωνσταντινούπολης

### [[Οίκος του Κουρτεναί]]

### [[Οίκος των Βαλουά]]

### [[Οίκος των Καπετιδών-Ανζού]]

### [[Οίκος του Μπω]]

## Παραπομπές


## Πηγές
*Donald M. Nicol, The Last Centuries of Byzantium, 1261-1453, (Cambridge University Press, 2002)

## Δείτε επίσης
*Κατάλογος Ρωμαίων Αυτοκρατόρων
*Κατάλογος Βυζαντινών αυτοκρατόρων

Κατηγορία:Αυτοκράτορες της Λατινικής Αυτοκρατορίας της Κωνσταντινούπολης
Κωνσταντινούπολης
Χάιντε Ρόζενταλ

Η **Χάιντε Ρόζενταλ** (*Heide Rosendahl*, γεννήθηκε 14 Φεβρουαρίου 1947) είναι Γερμανίδα αθλήτρια του στίβου που αγωνίστηκε κυρίως στο πένταθλο και το άλμα εις μήκος. 

Το 1970 η Ρόζενταλ πέτυχε σπουδαία επίδοση στο άλμα εις μήκος με 6,84 μ. Στους Ολυμπιακούς Αγώνες του 1972 κέρδισε δύο χρυσά μετάλλια: στο άλμα εις μήκος και στα 4x100μ.

## Παραπομπές


Κατηγορία:Αθλήτριες του άλματος εις μήκος
Κατηγορία:Δρομείς ταχύτητας 
Κατηγορία:Γερμανοί αθλητές του στίβου
Κατηγορία:Γερμανοί Ολυμπιονίκες
Κατηγορία:Χρυσοί Ολυμπιονίκες του στίβου 
Κατηγορία:Αργυροί Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο
Νικολό Λονγκομπάρντο

Ο **Νικολό Λονγκομπάρντο** (1559-1654, Κινεζικό όνομα: *Λονγκ Χουαμίν* 龍華民) ήταν Σικελιανός Ιησουίτης στην Κίνα που έδρασε στα μέσα του 17ου αιώνα. Έφτασε εκεί το 1597, και εστάλη στην περιοχή της Σαοτσόου. Έγινε ο διάδοχος του Ματέο Ρίτσι το 1610 ως Ανώτερος Διοικητής της Ιησουιτικής αποστολής στη Κίνα.

Το 1622 τον διαδέχτηκε ο Τζιοβάνι Αρότσια, αλλά συνέχισε να κηρύττει στην Κίνα μέχρι περίπου την ηλικία των 90 ετών.

Το όνομά του δίνεται σε ιστορικές πηγές και ως Νίκολας Λονγκομπάρντι και Νικολό Λονγκομπάρντι, με τα έτη γέννησης και θανάτου να είναι τα 1565-1655.

## Εξωτερικοί σύνδεσμοι

* Bibliographical dictionary of Chinese Christianity

## Παραπομπές


Κατηγορία:Ιησουίτες
Χαλυβουργία Ελλάδος Α.Ε.

Η **Χαλυβουργία Ελλάδος** είναι ελληνική χαλυβουργία η οποία εδρεύει στην Κηφισιά. Προέκυψε το 2006 από τη συγχώνευση 2 μεγάλων χαλυβουργιών την Ελληνική Χαλυβουργία ΑΕ και Χαλυβουργία Θεσσαλίας ΑΣΕΕ. Η εταιρεία είναι η 2η μεγαλύτερη μη εισηγμένη εταιρεία με πωλήσεις στην Ελλάδα.

## Ιστορία
Η πρώτη ελληνική βιομηχανία χάλυβα, που έφερε τον τίτλο «Ελληνική Χαλυβουργία», ιδρύθηκε από την οικογένεια Σταύρου Σαλαπάτα στην οδό Πειραιώς στην Αθήνα το 1937, ο οποίος προηγουμένως είχε ιδρύσει την εταιρεία «Ελληνικά Συρματουργεία» (1932). Το 1951, το εργοστάσιο της Ελληνικής Χαλυβουργίας μετακόμισε στον Ασπρόπυργο Αττικής, και συνέχισε να λειτουργεί έως το 2014 ως μία από τις δύο μονάδες της Χαλυβουργίας Ελλάδος με ετήσια παραγωγική δυναμικότητα 400.000 τόνους χάλυβα από ανάτηξη παλαιοσιδήρου.

Το 1963, η οικογένεια Μάνεση ίδρυσε την «Χαλυβουργία Βόλου», η οποία το 1974 μετονομάστηκε σε «Θεσσαλική Χαλυβουργία». Οι εγκαταστάσεις της «Θεσσαλικής Χαλυβουργίας» περιλαμβάνουν χαλυβουργείο στο Βελεστίνο Μαγνησίας ετήσιας δυναμικότητας 700.000 τόνων χάλυβα από ανάτηξη παλαιοσιδήρου και ελασματουργείο στη Βιομηχανική Ζώνη Βόλου. Διαγράφοντας μια σταθερά ανοδική πορεία και θέτοντας συνεχώς νέα πρότυπα κατασκευαστικής υπεροχής, η εταιρία συμμετέχει στην υλοποίηση μεγάλων έργων υποδομής. Με σίδερά της κατασκευάστηκε το μεγαλύτερο μέρος της γέφυρας Ρίου-Αντιρρίου. 

Το 2006, η «Θεσσαλική Χαλυβουργία» εξαγόρασε την «Ελληνική Χαλυβουργία» και ο νέος όμιλος ονομάσθηκε «Χαλυβουργία Ελλάδος».

## Πηγές
* "Γιατί βάζει λουκέτο η Χαλυβουργία Ελλάδος", energypress.gr (18 Φεβρουαρίου 2014). 
* Κώτσης Βασίλης "Το μεγάλο ξεκαθάρισμα στις χαλυβουργίες", *[[Το Βήμα]]* (30 Ιουλίου 2016). 

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Κατηγορία:Ελληνικές βιομηχανίες
Πήσσες Κέας

Οι **Πήσσες** είναι η μεγαλύτερη πεδιάδα του νησιού και βρίσκεται στην νοτιοδυτική πλευρά του, καταλήγει στην παραλία, ενώ ο αγροτικός οικισμός  απλώνεται σε όλη την επιφάνειας της .Στην νότια πλευρά της σώζεται η ακρόπολη που περιβάλλεται από το αρχαίο τείχος. Βρίσκεται στον όρμο Πησσών στη μέση της δυτικής ακτής της Κέας, σε μια γεωργική κοιλάδα, περίπου 8 χλμ. νοτιοδυτικά της Ιουλίδας, την κύρια πόλη του νησιού. Στον λόφο νότια του χωριού βρίσκονται τα ερείπια της αρχαίας Πόλης Ποιήσσα (Ποιήεσσα).

Στην απογραφή του 2011 είχε πληθυσμό 157 κατοίκων.

## Παραπομπές


Κατηγορία:Χωριά της Κέας
Γκραν Πρι Μεξικό 2018 (Φόρμουλα 1)

Το **Γκραν Πρι στο Μεξικό για το 2018** ήταν ο 19ος αγώνας της χρονιάς για το Παγκόσμιο πρωτάθλημα Φόρμουλα 1 (2018) και διεξήχθη στην πίστα Ερμάνος Ροντρίγκεζ στην Πόλη του Μεξικό το τριήμερο 26-28 Οκτωβρίου. Ο Λιούις Χάμιλτον κατέκτησε σε αυτόν τον αγώνα μαθηματικά τον τίτλο του Παγκόσμιου πρωταθλητή για το 2018.

## Πρόγραμμα τριημέρου

## Ελαστικά

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 26 Οκτωβρίου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 26 Οκτωβρίου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 27 Οκτωβρίου 2018, ο καιρός ήταν καθαρός αλλά αρχικά και βροχερός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) όταν δεν έβρεχε. Όταν ήταν βρεγμένη η πίστα οι οδηγοί χρησιμοποίησαν την ενδιάμεση (Intermediate) ή την βρόχινη (Wet) γόμα της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 27 Οκτωβρίου 2018 λίγες ώρες μετά το FP3. Την Pole Position κέρδισε ο Ντάνιελ Ρικιάρντο με τον Μαξ Φερστάπεν να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 28 Οκτωβρίου 2018.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Ο Μπρέντον Χάρτλεϊ δέχθηκε ποινή 5 δευτερολέπτων κατά τη διάρκεια του αγώνα ως υπαίτιος σύγκρουσης. Στον αγώνα τερμάτισε 12ος όμως λόγω της ποινής έπεσε στην 14η θέση.

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
3sat

Το **3sat** είναι δημόσιο τηλεοπτικό δίκτυο χωρίς διαφημίσεις στη Γερμανία. Απευθύνεται κυρίως στο κοινό στη Γερμανία, την Αυστρία και την Ελβετία. Ωστόσο, είναι διαθέσιμο σε ολόκληρη την Ευρώπη μέσω δορυφόρου.

## Ιστορία
Το 3sat ιδρύθηκε για να μεταδίδει πολιτιστικά προγράμματα, αρχικά μέσω δορυφόρου. Το δίκτυο ιδρύθηκε ως συνεργατικό δίκτυο από το ZDF της Γερμανίας, το ORF της Αυστρίας και το SRG SSR της Ελβετίας (πρώην γνωστό ως SRG SSR idée suisse). Το 3sat άρχισε να λειτουργεί την 1 Δεκεμβρίου 1984. Η ZDF είναι επικεφαλής του συνεταιρισμού. παρόλο που οι αποφάσεις λαμβάνονται με συναίνεση των εταίρων του συνεταιρισμού.

Το 1990, ο DFF, τηλεοπτικός οργανισμός της Λαϊκής Δημοκρατίας της Γερμανίας, έγινε συνεταιριστικό μέλος του 3sat και εξετάστηκε η αλλαγή ονόματος σε 4sat. Τελικά αποφασίστηκε να διατηρηθεί το αρχικό όνομα 3sat. Η συμμετοχή του DFF στην 3sat τελείωσε στις 31 Δεκεμβρίου 1991, καθώς ο DFF έπαυσε να υφίσταται, σύμφωνα με τη Συνθήκη Ενοποίησης της Γερμανίας.

Την 1η Δεκεμβρίου 1993, η ARD εντάχθηκε στο 3sat ως συνεταιριστικό μέλος. Αυτό ακολούθησε τη δημιουργία του δικού της δορυφορικού καναλιού, του Eins Plus. Το 3sat μεταδίδει πλήρες 24ωρο πρόγραμμα. Το 3sat διατίθεται στους ευρωπαϊκούς δορυφόρους Astra 19.2° ανατολικά στην καλωδιακή τηλεόραση. Στην Αυστρία και Γερμανία μεταδίδεται στη ψηφιακή επίγεια τηλεόραση.

Το 2003, το 3sat ήταν διαθέσιμο σε 40 εκατομμύρια νοικοκυριά στη Γερμανία, την Αυστρία και την Ελβετία και 85.5 εκατομμύρια νοικοκυριά σε όλη την Ευρώπη. Από τον Ιούνιο του 2003 απέκτησε νέα εμφάνιση και λογότυπο. Το λογότυπο έχει ένα κόκκινο ορθογώνιο που περιβάλλει έναν αριθμό τρία.

Το 2005, η 3sat και το n-tv επικρίθηκαν για εκπομπές που χρηματοδοτήθηκαν από οργανισμούς ανακούφισης όπως η World Vision Deutschland και Christoffel Blindenmission.

Το 2008, τα προγράμματα nano και Kulturzeit έλαβαν νέα εμφάνιση και νέα στούντιο.

Το 2009 το 3sat είχε μερίδιο αγοράς 1.1% στη Γερμανία, 1.9% στην Αυστρία και 1.2% στην Ελβετία.

Ως αποτέλεσμα των δαπανών του ZDF για το τότε νέο ZDFkultur, το 2011 τελείωσαν πολλές μακροχρόνιες εκπομπές όπως οι 3satbörse, το Foyer, το ηλεκτρονικό περιοδικό neues, το ζωγραφικό show Arche Noah, το νομικό περιοδικό Recht brisant, Vivo και άλλοι.

Την 1η Απριλίου 2017, η Direktion Europäische Satellitenprogramme, υπεύθυνη για τα προγράμματα των 3sat και Arte διαλύθηκε. Αντικαταστάθηκε από κοινές συντακτικές ομάδες με τα άλλα κανάλια του ZDF.

## Παραπομπές


## Εξωτερικοί σύνδεσμοι
* 

Κατηγορία:Γερμανικοί τηλεοπτικοί σταθμοί